




NERINGOS SAVIVALDYBĖS TARYBA

SPRENDIMAS
DĖL VALSTYBINĖS ŽEMĖS NUOMOS MOKESČIO TARIFO NUSTATYMO

2023 m. gegužės 25 d. Nr. T1-128
Neringa


Vadovaudamasi Lietuvos Respublikos vietos savivaldos įstatymo 15 straipsnio 2 dalies 29 punktu ir 4 dalimi, Lietuvos Respublikos Vyriausybės 2002 m. lapkričio 19 d. nutarimo Nr. 1798 „Dėl nuomos mokesčio už valstybinę žemę“ 1.3, 1.4 ir 1.6 papunkčiais, Lietuvos Respublikos Vyriausybės 2003 m. lapkričio 10 d. nutarimo Nr. 1387 „Dėl žemės nuomos mokesčio už valstybinės žemės sklypų naudojimą“ 2, 3 ir 7 punktais, Neringos savivaldybės taryba nusprendžia:
. Nustatyti nuomos mokesčio už valstybinę žemę, išnuomotą ne aukciono būdu arba suteiktą naudotis teisės aktų nustatyta tvarka arba administruojančių institucijų sprendimais, tarifus:
. iki 2008 m. gruodžio 31 d. išnuomotai valstybinei žemei, jei po 2009 m. sausio 1 d. žemės vertė nėra perskaičiuota pagal Žemės verčių žemėlapius – 2,5 proc. nuo indeksuotos žemės vertės, nurodytos valstybinės žemės nuomos sutartyse;
. nuo 2009 m. sausio 1 d. išnuomotai valstybinei žemei arba iki 2008 m. gruodžio 31 d. išnuomotai žemei, kurios vertė po 2009 m. sausio 1 d. perskaičiuota pagal Žemės verčių žemėlapius, arba naudojamiems valstybinės žemės sklypams, kai valstybinės žemės nuomos sutartis nesudaryta:
. gyvenamųjų ir visuomeninės paskirties teritorijų žemei – 0,2 proc.;
. komercinės paskirties žemei – 0,2 proc.;
. pramonės ir sandėliavimo žemei – 0,3 proc.;
. žemės ūkio paskirties žemei (naudingųjų iškasenų teritorijos) – 0,1 proc.
. asmenims, kurių nuomojamos ar naudojamos valstybinės žemės sklypai (neatsižvelgiant į žemės paskirtį) yra nenaudojami, apleisti ir neprižiūrimi arba naudojami ne pagal paskirtį – 4 proc. žemės sklypo vidutinės rinkos vertės.
. Nustatyti, kad valstybinės žemės nuomininkai (naudotojai) žemės nuomos mokestį sumoka į Neringos savivaldybės biudžetą iki mokestinių metų lapkričio 15 dienos.
Skelbti šį sprendimą Teisės aktų registre.



Savivaldybės meras 			   Darius Jasaitis

